கேள்வி: நகைச்சுவைத் திரைப்படம் பற்றி விளக்கவும்.
பதில்: நகைச்சுவைத் திரைப்படம் (''comedy film'') என்பது ஒரு திரைப்படம் வகையாகும். இவை மனிதரின் மனக்கவலைகளை மறக்க வைக்கும் நகைச்சுவை உணர்வை மையமாக வைத்து எடுக்கப்படும் திரைப்படங்கள். இவ்வகையான திரைப்படங்கள் இந்தியத் திரைப்படங்களில் அதிக அளவில் காணப்படும். இந்தப் படங்கள் பார்வையாளர்களின் சிரிப்பை வரவழைக்கும்படி வடிவமைக்கப்பட்டுள்ளவை. நகைச்சுவைப் படங்கள் பொதுவாக கவலை இல்லாத நாடகம் மற்றும் வேடிக்கைத் திரைப்படங்கள். பல சமயங்களில் சமூகத் திரைப்படங்கள் நகைச்சுவை கலந்து எடுக்கப்படுகின்றன. நகைச்சுவைத் திரைப்படங்கள் பெரும்பாலும் நகைச்சுவையான சூழ்நிலைகள் மூலம், நடிகர்கள் பேசும் வழிகளில், அல்லது அவர்களின் நடவடிக்கைகள் மூலம் பார்வையாளர்களை சிரிக்க வைக்கும்.